Brigitte Vasallo revisa els discursos afectius sobre el fracàs amorós a través d'una visió de gènere
29 de març 2021

![Imagen 1](/media/c5hj2ywr/95-w-brigitte-vasallo.jpg)

​L'escriptora i investigadora Brigitte Vasallo impartirà este dimarts 30 de març la conferència _D'Ariadna a Chenoa: Feminisme i fracàs amorós_, una activitat que s'emmarca dins del programa preparat per la Regidoria d'Igualtat amb motiu del Dia Internacional de la Dona.

  

La xarrada començarà a les 18.00 h, tindrà una duració d'unes dues hores i, igual que tots els actes previstos en el programa del 8M per a enguany, serà únicament en línia per motius de prevenció enfront de la COVID-19.

  

Al llarg de la seua dissertació, Vasallo reexaminarà la percepció social del fracàs amorós des d'una perspectiva de gènere, analitzant des del mite d'Ariadna fins a ruptures com la de Chenoa i aportarà nous discursos afectius revisant la monogàmia normativa, basada en estructures d'exclusivitat amorosa. La ponent defensa la necessitat de dinamitar tot allò construït fins ara en matèria d'amor i pel que fa al _poliamor_, o la idea que ens han venut com a alternativa _progre_ a les relacions monògames convencionals.

  

Brigitte Vasallo és escriptora i investigadora. Els seus treballs se centren en els processos d’alterització, les polítiques afectives i el capitalisme cognitiu.

  

La inscripció a la conferència, organitzada per la Regidoria d'Igualtat, és gratuïta prèvia sol·licitud en [inscripcionsdona@aytosagunto.es​](mailto: inscripcionsdona@aytosagunto.es)

  

*   [](http://www.facebook.com/sharer.php?u=https://aytosagunto.es/va/actualitat/brigitte-vasallo-revisa-els-discursos-afectius-sobre-el-fracas-amoros-a-traves-d-una-visio-de-genere/ "Facebook")
*   [](http://twitter.com/share?url=https://aytosagunto.es/va/actualitat/brigitte-vasallo-revisa-els-discursos-afectius-sobre-el-fracas-amoros-a-traves-d-una-visio-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/brigitte-vasallo-revisa-els-discursos-afectius-sobre-el-fracas-amoros-a-traves-d-una-visio-de-genere/ "Linked In")
*   [](mailto:?body=https://aytosagunto.es/va/actualitat/brigitte-vasallo-revisa-els-discursos-afectius-sobre-el-fracas-amoros-a-traves-d-una-visio-de-genere/)